Na temelju članka 84. i 86. Zakona o gospodarenju otpadom („Narodne novine“, broj 84/21) i članka 34. Statuta Grada Skradina ("Službeni vjesnik Šibensko-kninske županije" broj 3/21) , Gradsko vijeće Grada Skradina na 10. sjednici održanoj 23. lipnja 2022. donijelo je

**O D L U K U**

 **o davanju reciklažnog dvorišta na upravljanje**

Članak 1.

 Grad Skradin (u daljnjem tekstu: Grad) u provedbi projekta „Izgradnja reciklažnog dvorišta Skradin“- referentni broj Ugovora KK.06.3.1.16.0060, uz sufinanciranje bespovratnim sredstvima Europske unije iz Kohezijskog fonda u financijskom razdoblju 2014.-2020., izgradio je reciklažno dvorište u sklopu poslovne zone Kosa Ićevo na kč.br. 589/65 K.O. Rupe.

Članak 2.

 Odlukom o davanju reciklažnog dvorišta na upravljanje (u daljnjem tekstu: Odluka) reciklažno dvorište iz članka 1. Odluke daje se na upravljanje gradskom komunalnom poduzeću RIVINA JARUGA d.o.o. Skradin, Trg Male Gospe 4, Skradin ( daljnjem tekstu: Upravitelj) koje na području Grada obavlja poslove prikupljanja komunalnog otpada.

 Uvjeti i opseg upravljanja reciklažnim dvorištem te međusobna prava i obveze Upravitelja i Grada utvrditi će se Ugovorom.

Članak 3.

 Upravitelj je dužan organizirati rad i funkcioniranje reciklažnog dvorišta u skladu s odredbama Zakona o gospodarenju otpadom i pratećim podzakonskim aktima te istim upravljati pažnjom dobrog gospodara.

 Upravitelj u suradnji s Gradom je dužan osigurati način rada reciklažnog dvorišta sukladno propisima koji reguliraju gospodarenje otpadom te odredbama Ugovora.

 Članak 4.

 Upravitelj je dužan jednom godišnje podnijeti Gradu izvješće o upravljanju reciklažnim dvorištem, prikupljenom i predanom otpadu.

Članak 5.

 Ovlašćuje se gradonačelnik za potpisivanje i provedbu Ugovora iz članka 2. stavka 2. ove Odluke, kao i za donošenje provedbenih akata za uredno funkcioniranje reciklažnog dvorišta.

Članak 6.

 Ova Odluka stupa na snagu osmog dana od dana objave u „Službenom vjesniku Šibensko-kninske županije.

KLASA: 363-01/22-01/1

URBROJ: 2182-03-02-22-1

Skradin, 23. lipnja 2022.

GRADSKO VIJEĆE

GRADA SKRADINA

 PREDSJEDNICA

Nadija Zorica, v.r.